
Кметът на община Кърджали инж. Хасан Азис и Общинска администрация- Кърджали удължават срока за набиране на предложения по проектобюджета на община Кърджали за 2017 година до края на месец декември 2016 г. 
С оглед на неприетия Закон за държавния бюджет за 2017 г. и промени в Закона за публичните финанси, обявеното за 30.11.2016 г. публично обсъждане в Бизнесинкубатора, се отлага за месец януари 2017 г. Конкретната дата и документацията към проекта за общински бюджет за 2017 г. ще бъдат обявени допълнително в рамките на изискванията на чл.84, ал.6 от Закона за публичните финанси.

Още веднъж се приканват всички жители на община Кърджали, представители на институции, на бизнеса, неправителствени организации и синдикати да използват активно възможността да дадат своите предложения и препоръки относно мерки и дейности, които да залегнат в основния финансов документ на общината за идната година.

Целта е подготвеният проект за бюджет да отговаря в максимална степен на очакванията на жителите на общината.

